Karansén 15
Munna i kakan ka to Kitabu makaranɲala ?
1. Ni i tola Kitabu makaranɲala, i yé mun sɔrɔnna wô rɔ ?
Sika tɛ wô rɔ, ila Kitabu makaranɲa mɛn bara i madôn Yahuwa la. I bara ala kanintéya mɛn damina, i kakan ka to wô lawarala (Piyɛri I 2:2). Ni i tola i madônna Alla la, Kitabu makaranɲa dɔ, i yé habadan nimaya sɔrɔnna wô lé rɔ. — Mɛn karan Yohana 17:3 ; Yude 21.
I ba Alla lɔn kôsɛbɛ, ila dɛnkɛnɛya di buɲa. I di diya Alla ɲɛ ila dɛnkɛnɛya sabu rɔ (Hébrelu 11:1, 6). Wô di i lɔ tubila ka nimisa, ka ila kôkɛɲanlu mafalin a ɲuman di. — Mɛn karan Kɛwalilu 3:19.
2. Alla la lɔnniya mɛn yé i bolo, i yé dôlu madɛmɛnna wô la di ?
Wô kɔni yé wô ɲan lé, i di kɛ afɛ ka ila lɔnniya yira dôlu la : a diyani an bɛɛ ɲɛ ka kibaro ɲumanlu lasé an mɔɔɲɔlu ma. I ba to Kitabu makaranɲala, i disé ka ila dɛnkɛnɛya ni Yahuwa la kibaro ɲumanlu lasé mɔɔlu ma Kitabu la. — Mɛn karan Rome kalu 10:13-15.
Mɔɔ siyaman ka kibaro ɲumanlu ɲafɔ damina élu diɲɔlu ni élu badénlu lé ɲɛ. I kakan ka wô kɛ hankilimaya lé rɔ. Djani i yé a fɔ élu ɲɛ kô élula diinalu yé wuya lé di, i kakan ka Alla la kibaro ɲumanlu lé lasé élu ma. Anna kôkɛɲan yé mɔɔlu lɔla kô ɲuman kɛla ka tɛmi anna kumanlu la, i ma kan ka ɲina wô ma. — Mɛn karan Timoté II 2:24, 25.
3. Diɲɔya djuma disé dônna ilé ni Alla tɛ ?
Ila lɔnniya mɛn bɛnni Alla la kô ma, Kitabu makaranɲa di wô lawara. Wô rɔ, i disé ka diɲɔya ɲanama sɔrɔn ilé ni Yahuwa tɛ. Téntén, i disé dônna Yahuwa la dénbaya rɔ. — Mɛn karan Kôrɛnte kalu II 6:18.
4. I di to dô lala ila lɔnniya kan di ?
I disé dô lala ila lɔnniya kan ni i tola Kitabu makaranɲala (Hébrelu 5:13, 14). A fɔ Yahuwa la Séré dô ɲɛ, a yé i makaranɲa Kitabu la élula sɛbɛ dô la, mɛn yé Qu’enseigne réellement la Bible ? di, a yé sɔrɔnna faransi kan lé rɔ. I yé Kitabu makaranɲala ɲamɛn i yé hɛrɛ sɔrɔnna wô ɲan lé ila dunuɲan latɛ rɔ. — Mɛn karan Zaburu 1:1-3 ; 73:27, 28, TMN.
Kibaro ɲumanlu farani Yahuwa lé la, Alla mɛn sɛwani kɔni. I disé i madônna Yahuwa la ni i ka i madôn a batolaalu la (Hébrelu 10:24, 25). Ni i tola i sɛbɛ dônna Yahuwa diyana kôlu kɛ kô ma, i di nimaya bɛrɛ sɔrɔn : habadan nimaya kɔni. I disé kô ɲanama baa mɛn kɛla wô lé yé i madôn kô di Alla la. — Mɛn karan Timoté I 1:11 ; 6:19.
min_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn